nl en fr ne de nl nl en en af nl en nl nl nl en af nb af af af nl af af af af af af af nl af en en en fr de en nl fr af en af fr de en af en en en nds en af fr af en nl fr af en af fr fr en fr nl es af nl en nl nl en af en en en en
Spogdiere te midde van erge droogte – DieHoorn
October 12, 2017October 12, 2017
Die twee vroue aan die spits van die Prins Albert-landbouskou – Madri Rossouw, voorsitter (links) en Laetitia Mulder (skousekretaresse).
Prins Albert se landbouskou is vanjaar vir die 51ste keer die mees gesogte uitstalruimte vir die diere en produkte van die omgewing se boere.
Verlede jaar het die skou sy vyftigste bestaansjaar gevier, maar vanjaar is dié tentoonstelling nog meer besonders omdat dit gedoen word in een van die ergste droogtetye in die Karoo.
Madri Rossouw, skoukomiteevoorsitter, sê dis waarom die geleentheid vanjaar opgedra word aan landbouers wat steeds voortgaan met voedselproduksie, al voel dit dikwels of die gebrek aan reën hulle wil laat handdoek ingooi.
Joseph Steyn, ’n boer van Prins Albert, vertel: “Ek ervaar self as boer hoe skrikwekkend hard die droogte slaan. Dit gaan oor veel meer as net ’n seisoenale ongemaklikheid. Dis ’n toestand wat aan die boer se siel vreet soos ’n nimmereindigen-de kanker. Dis ’n resies teen tyd sonder om te weet waar die wenpaal is.”
Steyn tree by vanjaar se skou in gesprek met dr Sue Dean, ’n plaaslike botanikus, en Hélène Smit, ’n bestuurskonsultant wat op Prins Albert woon, oor dié knellende onderwerp. “Ons moed is ruim laer as laasjaar hierdie tyd, maar ons glo steeds,” sê Steyn.
En dis dié manne- en vrouemoed wat vanjaar weer by die landbouskou getoon gaan word, want ondanks die feit dat Prins Albert in ’n droogte-rampgebied geleë is, kry dié groep mense – vir wie grond en die opbrengs uit die grond hul hele lewe is – dit weer reg om hul suksesse te wys.
Een van die hoogtepunte is ’n Angorabokskeer-demonstrasie deur Gay van Hasselt van Prins Albert, ’n top-Angoraboer in Suid-Afrika en die “Boer maak ’n plan”-stalletjie.
Prins Albert se landbouskou is een van die min tradisionele uitstallings vir boere, deur boere, wat nog in Suid-Afrika oorgebly het: Soos altyd ding hulle mee om die gehalte van diere, en vier hulle die suksesse deur boerdery demonstrasies, ’n ge-leentheid om saam te eet, drink, lag en musiek te maak word.
Soos altyd is daar weer ’n magdom stalletjies in die skousaal. Die plaaslike Band of Brothers en die Pro Academy-dansskool van Oudtshoorn gaan ook optree. En dan gaan daar lekkerlag-mededinging soos die bokdrolkompetisie en die beesloop aangebied word.
Verdere hoogtepunte is die gewilde steakete en dans, die kroning van Mnr en Mej Skou, en ’n geleentheid vir ma’s om te wys hoe oulik hul baba of kleuter is.
Die skou vind volgende naweek van 19 tot 21 Oktober plaas op die Prins Albert-skouterrein.
Vir meer inligting kontak gerus vir Yvonne Groenewald by 072 138 9664 (baba-en-kleuter-kompetisie), Michelle Smith by 082 443 8275 (Karoo-Koekedoortjie-kompetisie) en Madri Ros-souw by 083 383 2591 (meer inligting oor skou-bedrywighede), of skryf aan Laetitia Tolken by palandbougenootskap@gmail.com vir die volle-dige skouprogram.
Klein Karoo Saadproduksie gee erkenning
October 5, 2017October 6, 2017
HY kan met groot dankbaarheid sê dat dit baie goed gaan met Klein Karoo Saadproduksie (KKSP) en met KKSP...
Dryland gee groot vir droogtehulp
October 11, 2018October 11, 2018
Dryland Event Management het Maandag ’n skenking van R25000 oorhandig aan Agri Klein Karoo se droogterampfonds, die Klein Karoo...
Klein Karoo Saadproduksie gee erkenning
October 25, 2018October 25, 2018
HOEWEL die afgelope jaar weens die droogte en ander omstandighede moeilik vir die landbou en daarom ook vir saadproduksie...
Avoid bringing bees or honey into Southern Cape
June 29, 2017June 29, 2017
HONEYBEE producers are urged not to bring bees or hives into the Southern Cape. This forms part of an...
Waterregistrasie in Klein Karoo ’n nagmerrie
December 7, 2017December 7, 2017
Boere moedeloos oor proses wat so sloer Deur Tisha Steyn BOERE wie se water op hul plase gere­gistreer moet...
Groot belangstelling vir eerste Kango Agri Expo
May 18, 2017May 21, 2017
Deur Tisha Steyn Sowat 40 uitstallers gaan deelneem aan die eerste Kango Agri Expo wat Dinsdag (23 Mei) by...
November 16, 2017November 17, 2017
’N BEKENDE in landboukringe op Oudtshoorn en De Rust, Johan van der Westhuizen, is Sondagaand in die Mediclinic Klein Karoo...
De Rustica kry weer goud by SA Olyftoekennings
August 30, 2018August 30, 2018
Deur Angelique Erasmus ’N OLYFOLIE van De Rustica, olyf­plaas net buite De Rust, het vanjaar weer ’n goue toekenning by die...
Blydskap oor dié swembad‘Dr Eve’ komende Dinsdag weer voor
Volg ons op Twitter
Volg ons op Instagram
Laai meerVolg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details